ตราครุฑตราครุฑกฎกระทรวงฉบับที่ 1 (พ.ศ.2504)ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติพ.ศ. 2504อาศัยอำนาจตามความในมาตรา 6 และมาตรา 13 แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติพ.ศ.2504 รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ผู้เข้าชมโบราณสถานที่ได้ขึ้นทะเบียนแล้วต้องไม่ปฏิบัติดังต่อไปนี้ (1)เคลื่อนย้ายสิ่งต่าง ๆ ภายในบริเวณโบราณสถาน (2) ขีดเขียน หรือทำให้ปรากฏด้วยประการใด ๆ ซึ่งข้อความ ภาพหรือรูปรอยใด ๆ ลงบนส่วนหนึ่งส่วนใดของโบราณสถาน (3)กระทำการใด ๆ อันเป็นเหตุให้เกิดความชำรุด หรือเสียหายแก่โบราณสถาน (4)เทหรือถ่ายทิ้งขยะมูลฝอย หรือสิ่งปฏิกูลลง ณ ที่ใด ๆ ภายในบริเวณโบราณสถานนอกจากที่ซึ่งจัดไว้ให้ไว้ ณ วันที่ 28 กันยายน พ.ศ. 2504หม่อนหลวงปิ่น มาลากุลรัฐมนตรีว่าการกระทรวงศึกษาธิการ-----------------------------------------------------------------หมายเหตุ:- เหตุผลในการประกาศใช้กฎกระทรวงฉบับนี้ คือโดยที่มาตรา 13 แห่งพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติ พ.ศ.2504ได้บัญญัติให้รัฐมนตรีมีอำนาจกำหนดให้ผู้เข้าชมโบราณสถานปฏิบัติการบางประการเพื่อประโยชน์ความเรียบร้อย หรือเพื่อประโยชน์แก่การรักษาโบราณสถานในระหว่างเข้าชมโบราณสถานได้ตามที่เห็นสมควรจึงได้ออกกฎกระทรวงฉบับนี้กำหนดให้ผู้เข้าชมโบราณสถานปฏิบัติการบางประการเพื่อมิให้เกิดการเสียหายเป็นอันตรายแก่โบราณสถานขึ้น[รก.2504/77/9]-----------------------------------ตราครุฑกฎกระทรวงฉบับที่ 3 (พ.ศ. 2504)ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติพ.ศ. 2504--------------อาศัยอำนาจตามความในมาตรา6 และมาตรา 22 แห่งพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติ พ.ศ. 2504รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ ให้ผู้รับใบอนุญาตให้ส่งหรือนำโบราณวัตถุหรือศิลปวัตถุออกนอกราชอาณาจักรเสียค่าธรรมเนียมตามอัตราดังต่อไปนี้ (1)โบราณวัตถุ หรือศิลปวัตถุใด ๆซึ่งกรมศิลปากรเห็นว่ามีอายุตั้งแต่สมัยศรีวิชัยและสมัยทวาราวดีขึ้นไป ชิ้นละสองร้อยบาท (2) โบราณวัตถุ หรือศิลปวัตถุใด ๆซึ่งกรมศิลปากรเห็นว่ามีอายุอยู่ในสมัยลพบุรีสมัยเชียงแสน สมัยอู่ทอง หรือสมัยสุโขทัยชิ้นละหนึ่งร้อยห้าสิบบาท (3)โบราณวัตถุ หรือศิลปวัตถุใด ๆซึ่งกรมศิลปากรเห็นว่ามีอายุอยู่ในสมัยอยุธยาชิ้นละหนึ่งร้อยบาท (4)โบราณวัตถุ หรือศิลปวัตถุใด ๆซึ่งกรมศิลปากรเห็นว่ามีอายุต่ำกว่าสมัยอยุธยาก. ทำขึ้นในสมัยรัตนโกสินทร์ ตั้งแต่รัชกาลที่ 1 ถึง รัชกาลที่ 5ชิ้นละห้าสิบบาทข. ทำขึ้นในสมัยรัตนโกสินทร์ ตั้งแต่รัชกาลที่ 6 ลงมาชิ้นละห้าบาท (5)โบราณวัตถุหรือศิลปวัตถุขนาดกว้างไม่เกินสามเซนติเมตร ยางไม่เกินห้าเซนติเมตรซึ่งกรมศิลปากรเห็นว่ามีอายุต่ำกว่าสมัยอยุธยา และมีคุณค่าน้อยในทางศิลป ประวัติศาสตร์ หรือโบราณคดี ชิ้นละหนึ่งบาท (6)เศษของโบราณวัตถุหรือศิลปวัตถุไม่ว่าสมัยใดซึ่งกรมศิลปากรเห็นว่ามีคุณค่าน้อยในทางศิลป ประวัติศาสตร์ หรือโบราณคดี ชิ้นละหนึ่งบาทให้ไว้ ณ วันที่ 28 กันยายน พ.ศ. 2504หม่อนหลวงปิ่น มาลากุลรัฐมนตรีว่าการกระทรวงศึกษาธิการ-------------------------------------------------------------------หมายเหตุ:- เหตุผลในการประกาศใช้กฎกระทรวงฉบับนี้คือโดยที่มาตรา 22 แห่งพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติ พ.ศ.2504ได้บัญญัติให้ผู้รับใบอนุญาตให้ส่งหรือนำโบราณวัตถุหรือศิลปวัตถุออกนอกราชอาณาจักร ต้องเสียค่าธรรมเนียมตามที่กำหนดในกฎกระทรวง ซึ่งต้องไม่เกินอัตราที่กำหนดไว้ในบัญชีท้ายพระราชบัญญัติจึงได้กำหนดค่าธรรมเนียมขึ้น โดยออกกฎกระทรวงฉบับนี้[รก.2504/77/13]-----------------------------------ตราครุฑกฎกระทรวงฉบับที่ 4 (พ.ศ. 2504)ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติพ.ศ. 2504---------------อาศัยอำนาจตามความในมาตรา 6 และมาตรา 23 แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติพ.ศ. 2504 รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ ข้อ 1 ผู้ใดประสงค์จะส่งหรือนำโบราณวัตถุหรือศิลปวัตถุออกนอกราชอาณาจักรเป็นการชั่วคราวให้ยื่นคำขอรับใบอนุญาตเป็นหนังสือแจ้งวัตถุประสงค์วันเดือนปีที่จะส่งหรือนำโบราณวัตถุ หรือศิลปวัตถุนั้นออกไปและวันเดือนปีที่จะส่งหรือนำกลับพร้อมทั้งรูปถ่ายโบราณวัตถุหรือศิลปวัตถุนั้นขนาดกว้างเก้าเซนติเมตรยาวสิบสี่เซนติเมตร สองชุด ต่ออธิบดี ข้อ 2ถ้าอธิบดีเห็นสมควรออกใบอนุญาตก็ให้อธิบดีประเมินราคาโบราณวัตถุ หรือศิลปวัตถุที่ขออนุญาตส่ง หรือนำออกนอกราชอาณาจักรเป็นการชั่วคราวนั้น แล้วเรียกเงินประกันไว้ตามราคาที่ประเมิน ข้อ 3 ถ้าโบราณวัตถุหรือศิลปวัตถุที่ขออนุญาตส่ง หรือนำออกนอกราชอาณาจักรเป็นการชั่วคราวนั้นมิได้ส่งหรือนำกลับเข้ามาในราชอาณาจักรตามวันเดือนปีที่กำหนดให้ริบเงินประกันนั้นเป็น ค่าปรับให้ไว้ ณ วันที่ 28 กันยายน พ.ศ. 2504หม่อนหลวงปิ่น มาลากุลรัฐมนตรีว่าการกระทรวงศึกษาธิการ-----------------------------------------------------------------หมายเหตุ:- เหตุผลในการประกาศใช้กฎกระทรวงฉบับนี้ คือโดยที่มาตรา 23 แห่งพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติ พ.ศ.2504ได้บัญญัติให้วางเงื่อนไขวิธีการ และข้อกำหนดว่าด้วยการวางเงินประกัน และหรือชำระค่าปรับในกรณีที่มีผู้ขออนุญาตส่งหรือนำโบราณวัตถุหรือศิลปวัตถุออกนอกราชอาณาจักรเป็นชั่วคราวจึงได้ออกกฎกระทรวงฉบับนี้ วางเงื่อนไขวิธีการ และข้อกำหนดว่าด้วยการวางเงินประกัน และการชำระค่าปรับขึ้นเป็นทางปฏิบัติ[รก.2504/77/16]-----------------------------------ตราครุฑกฎกระทรวงฉบับที่ 5 (พ.ศ. 2504)ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติ พ.ศ.2504--------------อาศัยอำนาจตามความในมาตรา 6 และมาตรา 27 แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติพ.ศ.2504 รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ผู้เข้าชมพิพิธภัณฑสถานแห่งชาติต้องแต่กายให้เป็นที่เรียบร้อยและต้องไม่ปฏิบัติดังต่อไปนี้ (1)นำหีบห่อหรือสิ่งใด ๆ ที่อาจบรรจุปกคลุมปิดบังหรือซ่อนเร้นสิ่งของในพิพิธภัณฑสถานแห่งชาติออกไปได้เข้าไปในห้องที่จัดตั้งโบราณวัตถุและศิลปวัตถุ (2)ก่อความรำคาญด้วยประการใด ๆ แก่เจ้าหน้าที่หรือผู้เข้าชมพิพิธภัณฑสถานแห่งชาติ (3)จับต้องหรือ หยิบฉวยสิ่งของที่จัดตั้งแสดงไว้ในพิพิธภัณฑสถานแห่งชาติ (4)สูบบุหรี่ในห้องที่จัดตั้งโบราณวัตถุ และศิลปวัตถุ (5) ขีดเขียน จารึก หรือทำความสกปรกแก่สิ่งของ และอาคารสถานที่ในพิพิธภัณฑสถานแห่งชาติ (6)ถ่ายหรือเขียนรูปสิ่งของที่จัดตั้งแสดงไว้ในพิพิธภัณฑสถานแห่งชาติโดยมิได้รับอนุญาตจากอธิบดีให้ไว้ ณ วันที่ 28 กันยายน พ.ศ. 2504หม่อนหลวงปิ่น มาลากุลรัฐมนตรีว่าการกระทรวงศึกษาธิการ------------------------------------------------------------------หมายเหตุ:- เหตุผลในการประกาศใช้กฎกระทรวงฉบับนี้ คือโดยที่มาตรา 27 แห่งพระราชบัญญัติโบราณสถาน โบราณวัตถุศิลปวัตถุและพิพิธภัณฑสถานแห่งชาติ พ.ศ.2504ได้บัญญัติให้รัฐมนตรีมีอำนาจกำหนดให้ผู้เข้าชมพิพิธภัณฑสถานแห่งชาติปฏิบัติการบางประการ เพื่อประโยชน์ความเรียบร้อยหรือเพื่อประโยชน์แก่การรักษาพิพิธภัณฑสถานแห่งชาติในระหว่างเข้าชมพิพิธภัณฑสถานแห่งชาติได้ตามที่เห็นสมควรจึงได้ออกกฎกระทรวงฉบับนี้กำหนดให้ผู้เข้าชมพิพิธภัณฑสถานแห่งชาติปฏิบัติ[รก.2504/77/18]-----------------------------------*[3]กฎกระทรวงฉบับที่ 9 (พ.ศ. 2522)ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติพ.ศ. 2504----------อาศัยอำนาจตามความในมาตรา 6 และมาตรา 13 แห่งพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ข้อ 1 ให้ยกเลิกกฎกระทรวง ฉบับที่ 2 (พ.ศ.2504) ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ พ.ศ.2504ข้อ 2 ให้ผู้เข้าชมโบราณสถานดังต่อไปนี้เสียค่าธรรมเนียมการเข้าชมครั้งละสองบาทต่อหนึ่งคนเว้นแต่การเข้าชมในวันเทศกาลหรือโอกาสพิเศษ ซึ่งอธิบดีกรมศิลปากรประกาศไม่เรียกเก็บค่าธรรมเนียมการเข้าชม (1)จังหวัดนครราชสีมา ได้แก่โบราณสถานปราสาทหินพิมาย อำเภอพิมาย (2)จังหวัดบุรีรัมย์ ได้แก่โบราณสถานปราสาทหินเขาพนมรุ้ง อำเภอนางรอง (3)จังหวัดพระนครศรีอยุธยา ได้แก่(ก) โบราณสถานวัดพระศรีสรรเพชญและพระราชวังโบราณ อำเภอพระนครศรีอยุธยา(ข) โบราณสถานวัดมหาธาตุ อำเภอพระนครศรีอยุธยา(ค) โบราณสถานวัดราชบูรณะ อำเภอพระนครศรีอยุธยา (4)จังหวัดเพชรบุรี ได้แก่โบราณสถานเขาวัง (พระราชวังพระนครคีรี) อำเภอเมืองเพชรบุรี (5)จังหวัดสุโขทัย ได้แก่(ก) โบราณสถานเมืองศรีสัชนาลัย อำเภอศรีสัชนาลัย(ข) โบราณสถานวัดมหาธาตุ อำเภอเมืองสุโขทัย(ค) โบราณสถานวัดศรีชุม อำเภอเมืองสุโขทัยข้อ 3 ให้บุคคลต่อไปนี้เข้าชมโบราณสถานได้โดยไม่ต้องเสียค่าธรรมเนียม (1)พระภิกษุสามเณรในพระพุทธศาสนา นักพรตและนักบวชในศาสนาอื่น (2)นิสิต นักศึกษา และนักเรียนในเครื่องแบบ (3)ผู้เยี่ยมเยียนซึ่งกรมศิลปากรเป็นผู้ต้อนรับ (4)ผู้ที่มีอุปการคุณแก่กิจการโบราณสถานตามหลักเกณฑ์ที่อธิบดีกำหนด (5)สมาชิกของสภาการพิพิธภัณฑสถานแห่งชาติให้ไว้ ณ วันที่ 31 กรกฎาคม พ.ศ. 2522ก่อ สวัสดิ์พาณิชย์รัฐมนตรีว่าการกระทรวงศึกษาธิการ------------------------------------------------------------หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากกฎกระทรวงฉบับที่ 2 (2504) ออกตามความในพระราชบัญญัติโบราณสถาน โบราณวัตถุศิลปวัตถุ และพิพิธภัณฑสถานแห่งชาติ พ.ศ.2504กำหนดโบราณสถานที่จะต้องเสียค่าธรรมเนียมการเข้าชมไว้เพียงสองแห่ง บัดนี้สมควรกำหนดโบราณสถานที่จะต้องเสียค่าธรรมเนียมการเข้าชมเพิ่มจากที่กำหนดไว้แล้วและนอกจากนี้สมควรยกเว้นการเก็บค่าธรรมเนียมการเข้าชมแก่บุคคลบางประเภทด้วย จึงจำเป็นต้องออกกฎกระทรวงนี้[รก.2522/132/21]-----------------------------------*[1]*[2]*[4]กฎกระทรวงฉบับที่ 10 (พ.ศ. 2523)ออกตามความในพระราชบัญญัติโบราณสถาน โบราณวัตถุศิลปวัตถุ และพิพิธภัณฑสถานแห่งชาติพ.ศ. 2504----------อาศัยอำนาจตามความในมาตรา 6 และมาตรา 27 แห่งพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504และมาตรา 19 ทวิ แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ พ.ศ. 2504ซึ่งแก้ไขเพิ่มเติมโดยประกาศของคณะปฏิวัติ ฉบับที่ 308ลงวันที่ 13 ธันวาคมพ.ศ.2515 รัฐมนตรีว่าการกระทรวงศึกษาธิการออกกฎกระทรวงไว้ดังต่อไปนี้ข้อ 1 ให้ยกเลิกกฎกระทรวง ฉบับที่ 8 (พ.ศ. 2518) ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ พ.ศ.2504ข้อ 2 ให้ผู้เข้าชมพิพิธภัณฑสถานแห่งชาติ พระนคร พิพิธภัณฑสถานแห่งชาติเรือพระราชพิธีหรือพิพิธภัณฑสถานแห่งชาติหอศิลปกรุงเทพมหานคร เสียค่าธรรมเนียมการเข้าชมครั้งละห้าบาทต่อหนึ่งคนเว้นแต่การเข้าชมในวันอาทิตย์ หรือการเข้าชมในวันเทศกาลหรือโอกาสพิเศษซึ่งอธิบดีประกาศไม่เรียกเก็บค่าธรรมเนียมการเข้าชมข้อ 3 ให้ผู้เข้าชมพิพิธภัณฑสถานแห่งชาติ ในจังหวัดอื่นนอกจากกรุงเทพมหานครเสียค่าธรรมเนียมการเข้าชม ครั้งละสองบาทต่อหนึ่งคนเฉพาะการเข้าชมในวันเสาร์และวันอาทิตย์เว้นแต่วันเสาร์หรือวันอาทิตย์ใดตรงกับวันเทศกาลหรือโอกาสพิเศษซึ่งอธิบดีประกาศไม่เรียกเก็บค่าธรรมเนียมการเข้าชมข้อ 4 ให้บุคคลต่อไปนี้เข้าชมพิพิธภัณฑสถานแห่งชาติได้ โดยไม่ต้องเสียค่าธรรมเนียม (1)พระภิกษุ สามเณร ในพระพุทธศาสนา นักพรตและนักบวชในศาสนาอื่น (2)นิสิต นักศึกษาและนักเรียน ในเครื่องแบบ (3)ผู้เยี่ยมเยียน ซึ่งกรมศิลปากรเป็นผู้ต้อนรับ(4)สมาชิกของสภาการพิพิธภัณฑ์ระหว่างประเทศ (5)ผู้มีอุปการคุณแก่กิจการพิพิธภัณฑสถานแห่งชาติตามหลักเกณฑ์ที่อธิบดีกำหนดข้อ 5 ให้ผู้รับใบอนุญาตตามมาตรา 19 เสียค่าธรรมเนียม ดังต่อไปนี้ (1)ผู้รับใบอนุญาตให้ทำการค้าโบราณวัตถุ หรือศิลปวัตถุรายละ 1,000 บาท (2)ผู้รับใบอนุญาตให้แสดงโบราณวัตถุ หรือศิลปวัตถุให้บุคคลชมโดยเรียกเก็บค่าชมเป็นปกติธุระ รายละ 500 บาทให้ไว้ ณ วันที่ 27 พฤศจิกายน พ.ศ. 2523ขุนทอง ภูผิวเดือนรัฐมนตรีช่วยว่าการ ปฏิบัติราชการแทนรัฐมนตรีว่าการกระทรวงศึกษาธิการ--------------------------------------------------------------------หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากกฎกระทรวง ฉบับที่ 8(พ.ศ. 2518) ออกตามความในพระราชบัญญัติโบราณสถาน โบราณวัตถุศิลปวัตถุ และพิพิธภัณฑสถานแห่งชาติ พ.ศ. 2504มิได้กำหนดค่าธรรมเนียมการเข้าชมพิพิธภัณฑสถานแห่งชาติที่เปิดเพิ่มขึ้นใหม่ ทั้งในส่วนกลางและส่วนภูมิภาค นอกจากนี้สมควรเรียกเก็บค่าธรรมเนียมผู้เข้าชมพิพิธภัณฑสถานแห่งชาติ พระนคร พิพิธภัณฑสถานแห่งชาติเรือพระราชพิธีและพิพิธภัณฑสถานแห่งชาติหอศิลป กรุงเทพมหานครในวันเสาร์เพิ่มขึ้นอีกหนึ่งวันเพื่อประโยชน์ในการบำรุงรักษาพิพิธภัณฑสถานแห่งชาติ จึงจำเป็นต้องออกกฎกระทรวงนี้[รก.2523/193/225]------------------------------เชิงอรรถ<*[1] กฎกระทรวง ฉบับที่ 7 (พ.ศ.2513)ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ.2504*[2] กฎกระทรวงฉบับที่ 8 (พ.ศ. 2519) ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑ์สถานแห่งชาติ พ.ศ.2504*[3] กฎกระทรวง ฉบับที่ 9 (พ.ศ. 2522)ออกตามความในพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ.2504*[4] กฎกระทรวง ฉบับที่ 10 (พ.ศ.2523) ออกตามความในพระราชบัญญัติโบราณสถาน โบราณวัตถุศิลปวัตถุ และพิพิธภัณฑสถานแห่งชาติ พ.ศ.2504<----------